CELEX: 62010TN0420
Language: et
Date: 2010-09-17 00:00:00
Title: Kohtuasi T-420/10: 17. septembril 2010 esitatud hagi — Armani versus Siseturu Ühtlustamise Amet Annunziata Del Prete (AJ AMICI JUNIOR)

6.11.2010   
            
            
               ET
            
            
               Euroopa Liidu Teataja
            
            
               C 301/61
            
         17. septembril 2010 esitatud hagi — Armani versus Siseturu Ühtlustamise Amet Annunziata Del Prete (AJ AMICI JUNIOR)
   (Kohtuasi T-420/10)
   ()
   2010/C 301/97
   Hagiavaldus esitati itaalia keeles.
   
      Pooled
   
   
      Hageja: Georgio Armani SpA (Milano, Itaalia) (esindaja: advokaat M. Rapisardi)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Annunziata Del Prete (Napoli, Itaalia)
   
      Hageja(te) nõuded
   
   
               —
            
            
               tühistada teise apellatsioonikoja 8. juuli 2010. aasta otsus R 1360/2009-2 põhjusel, et sellega on ebaõigelt kohaldatud määruse (EÜ) nr 207/2009 artikli 8 lõike 1 punkti b ja selle sättega vastuollu mindud, kuna ei ole tunnistatud segiajamise tõenäosust vastandatud kaubamärkide vahel;
            
         
               —
            
            
               nõustuda hageja poolt vastulausemenetluses esitatud argumentidega kooskõlas vastulausete osakonna otsusega;
            
         
               —
            
            
               lükata (EÜ) nr 207/2009 artikli 8 lõike 1 punkti b alusel tervikuna tagasi Annunziata del Prete ühenduse kaubamärgi taotlus nr 6 314 462 selles välja toodud kaupadele ja teenustele;
            
         
               —
            
            
               kohustada Siseturu Ühtlustamise Ametit otsust täitma ja keelduma kaubamärgi AJ AMICI JUNIOR registreerimisest;
            
         
               —
            
            
               mõista kogu menetluse käigus GIORGIO ARMANI SpA kantud kohtukulud tervikuna välja Siseturu Ühtlustamise Ametilt üksi või koos taotleja Annunziata del Pretega;
            
         
               —
            
            
               otsustada tühistamise tagajärjel, et kantakse hagejale selles menetluses, kaasa arvatud apellatsioonikoja menetluses tekkinud kulud vastavalt 2. mai 1991. aasta kodukorra artikli 91 lõikele b.
            
         
      Väited ja peamised argumendid
   
   
      Ühenduse kaubamärgi taotleja: Annunziata Del Prete
   
      Asjaomane ühenduse kaubamärk: Kujutismärk, mis sisaldab sõnalist elementi AJ Amici Junior (registreerimistaotlus nr 6 314 462) kaupadele, mis kuluvad klassidesse 9, 25 ja 35.
   
      Vastulause aluseks oleva kaubamärgi või tähise omanik: hageja.
   
      Vastulause aluseks olev kaubamärk või tähis: Itaalia kujutismärk, mis sisaldab sõnalist elementi AJ Armani Jeans (nr 912 114) kaupadele, mis kuuluvad klassidesse 9, 25 ja 35, ja Itaalia sõnamärk, mis sisaldab sõnalist elementi ARMANI JUNIOR (nr 998 554) kaupadele, mis kuuluvad klassidesse 25 ja 35.
   
      Vastulausete osakonna otsus: Rahuldada vastulause.
   
      Apellatsioonikoja otsus: Rahuldada kaebus.
   
      Väited: Määruse (EÜ) nr 40/94 artikli 8 lõike 1 punkti b rikkumine seoses vastandatud kaubamärkide ja nendega tähistatud kaupade segiajamise tõenäosusega.